CELEX: 62015CN0285
Language: sk
Date: 2015-06-11 00:00:00
Title: Vec C-285/15: Návrh na začatie prejudiciálneho konania, ktorý podal Consiglio di Stato (Taliansko) 11. júna 2015 – Beca Engineering Srl/Ministero dell’Interno

14.9.2015   
            
            
               SK
            
            
               Úradný vestník Európskej únie
            
            
               C 302/15
            
         Návrh na začatie prejudiciálneho konania, ktorý podal Consiglio di Stato (Taliansko) 11. júna 2015 – Beca Engineering Srl/Ministero dell’Interno
   (Vec C-285/15)
   (2015/C 302/19)
   Jazyk konania: taliančina
   
      Vnútroštátny súd, ktorý podal návrh na začatie prejudiciálneho konania
   
   Consiglio di Stato
   
      Účastníci konania pred vnútroštátnym súdom
   
   
      Žalobkyňa/Odvolateľka: Beca Engineering Srl
   
      Žalovaný/Odporca: Ministero dell’Interno
   
      Prejudiciálna otázka
   
   Bráni smernica Rady 89/106/EHS z 21. decembra 1988 o aproximácii zákonov, iných právnych predpisov a správnych opatrení členských štátov vzťahujúcich sa na stavebné výrobky (1), zmenená a doplnená nariadením Európskeho parlamentu a Rady (ES) č. 1882/2003 (2) z 29. septembra 2003, tomu, aby komíny museli byť „zhotovené z nehorľavých materiálov,“ ako vyžaduje ustanovenie obsiahnuté v prílohe IX piatej časti oddielu II legislatívneho dekrétu č. 152 z 3. apríla 2006, ktorá sa týka „vykurovacích zariadení pre domácnosti“ a nebola oznámená?
   
      (1)  Ú. v. ES L 40, s. 12; Mim. vyd. 13/009, s. 296.
   
      (2)  Nariadenie (ES) č. 1882/2003 Európskeho parlamentu a Rady z 29. septembra 2003, ktorým sa podľa rozhodnutia Rady 1999/468/ES upravujú ustanovenia týkajúce sa výborov, ktoré pomáhajú Komisii pri výkone jej vykonávacích právomocí ustanovených v nástrojoch, ktoré podliehajú postupu uvedenému v článku 251 Zmluvy o založení ES (Ú. v. EÚ L 284, s. 1; Mim. vyd. 01/004, s. 447).